Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 76/116/ΕΟΚ περί προσεγγίσεως των νομοθεσιών των κρατών μελών περί λιπασμάτων, όσον αφορά την κυκλοφορία λιπασμάτων που περιέχουν κάδμιο στην Αυστρία, τη Φινλανδία και τη Σουηδία (98/C 108/13) (Κείμενο που παρουσιάζει ενδιαφέρον για τον ΕΟΧ) COM(1998) 44 τελικό - 98/0026(COD)

(Υποβλήθηκε από την Επιτροπή στις 11 Φεβρουαρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Κοινωνικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 Β της συνθήκης,

Εκτιμώντας:

ότι στο άρθρο 69 και στο παράρτημα VIII της πράξης προσχωρήσεως της Αυστρίας στην ΕΕ προβλέπεται ότι οι διατάξεις του άρθρου 7 της οδηγίας 76/116/ΕΟΚ του Συμβουλίου (1) δεν εφαρμόζονται στην Αυστρία πριν από την 1η Ιανουαρίου 1999 όσον αφορά την περιεκτικότητα των λιπασμάτων σε κάδμιο και ότι οι διατάξεις αυτές επανεζετάζονται βάσει των κοινοτικών διαδικασιών πριν από τις 31 Δεκεμβρίου 1998 7

ότι στο άρθρο 84 και στο παράρτημα X της πράξης προσχωρήσεως της Φινλανδίας στην ΕΕ προβλέπεται ότι οι διατάξεις του άρθρου 7 της οδηγίας 76/116/ΕΟΚ του Συμβουλίου δεν εφαρμόζονται στη Φινλανδία πριν από την 1η Ιανουαρίου 1999 όσον αφορά την περιεκτικότητα των λιπασμάτων σε κάδμιο και ότι οι διατάξεις αυτές επανεξετάζονται βάσει των κοινοτικών διαδικασιών πριν από τις 31 Δεκεμβρίου 1998 7

ότι στο άρθρο 112 και στο παράρτημα XII της πράξης προσχωρήσεως της Σουηδίας στην ΕΕ προβλέπεται ότι οι διατάξεις του άρθρου 7 της οδηγίας 76/116/ΕΟΚ του Συμβουλίου δεν εφαρμόζονται στη Σουηδία πριν από την 1η Ιανουαρίου 1999 όσον αφορά την περιεκτικότητα των λιπασμάτων σε κάδμιο και ότι οι διατάξεις αυτές επανεξετάζονται βάσει των κοινοτικών διαδικασιών πριν από τις 31 Δεκεμβρίου 1998 7

ότι η προαναφερόμενη επανεξέταση δεν είναι δυνατόν να ολοκληρωθεί πριν από τις 31 Δεκεμβρίου 1998 δεδομένου ότι πολλά κράτη μέλη δεν διαθέτουν τα απαιτούμενα δεδομένα σχετικά με την έκθεση στη συγκεκριμένη ουσία ώστε να αξιολογηθούν οι κίνδυνοι για την υγεία και το περιβάλλον από το περιεχόμενο στα λιπάσματα κάδμιο και ότι η επανεξέταση αυτή πρέπει να συνεχιστεί με τη διεξαγωγή περαιτέρω εργασιών μετά την ανωτέρω ημερομηνία 7

ότι, στο πλαίσιο περαιτέρω εργασιών, πρέπει να αξιολογηθούν στα κράτη μέλη οι κίνδυνοι που συνεπάγεται το κάδμιο των λιπασμάτων για την υγεία, συμπεριλαμβανομένης της υγείας των ευάλωτων ομάδων του πληθυσμού, καθώς και για το περιβάλλον και ότι αυτό μπορεί να επιτευχθεί μόνο μετά από πολλά έτη 7

ότι έχει αρχίσει η εκτίμηση του κινδύνου του καδμίου στο πλαίσιο του κανονισμού (ΕΟΚ) αριθ. 739/93 του Συμβουλίου (2) και ότι τα αποτελέσματα θα καταστούν διαθέσιμα μετά από πολλά έτη 7

ότι, πέραν από την υποχρέωση επανεξέτασης που προβλέπουν οι πράξεις προσχωρήσεως της Αυστρίας, της Φινλανδίας και της Σουηδίας, μια επανεξέταση της ισχύουσας κοινοτικής νομοθεσίας μπορεί πάντα να αποφασισθεί με βάση τις κοινοτικές διαδικασίες και ότι δυνάμει της κοινοτικής νομοθεσίας είναι δυνατόν να προβλεφθούν παρεκκλίσεις για ορισμένα κράτη μέλη για σύντομες χρονικές περιόδους λόγω της ιδιαιτερότητας της καταστάσεώς τους,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 7 της οδηγίας 76/116/ΕΟΚ προστίθενται οι ακόλουθες παράγραφοι:

«Εν τούτοις, η Αυστρία, η Φινλανδία και η Σουηδία μπορούν να απαγορεύσουν την κυκλοφορία στην αγορά τους λιπασμάτων που περιέχουν κάδμιο σε συγκεντρώσεις ανώτερες εκείνων που είχαν καθοριστεί σε εθνικό επίπεδο κατά την ημερομηνία της προσχωρήσεώς τους στην ΕΕ. Η παρέκκλιση αυτή ισχύει από 1ης Ιανουαρίου 1999 έως τις 31 Δεκεμβρίου 2001.

Η Επιτροπή αφού συμβουλευτεί τα κράτη μέλη και τα ενδιαφερόμενα μέρη, θα επανεξετάσει πριν από τις 31 Δεκεμβρίου 2001 την ανάγκη θέσπισης σε ευρωπαϊκό επίπεδο διατάξεων για την περιεκτικότητα των λιπασμάτων σε κάδμιο.»

Άρθρο 2

Η Αυστρία, η Φινλανδία και η Σουηδία θεσπίζουν και δημοσιεύουν πριν από τις 31 Δεκεμβρίου 1998 τις αναγκαίες διατάξεις για να συμμορφωθούν με την παρούσα οδηγία.

Άρθρο 3

Η παρούσα οδηγία απευθύνεται στην Αυστρία, τη Φινλανδία και τη Σουηδία.

(1) ΕΕ L 24 της 30.1.1976, σ. 21 όπως τροποποιήθηκε τελευταία από την οδηγία 97/63/ΕΚ του Συμβουλίου (ΕΕ L 335 της 6.12.1997, σ. 15).

(2) ΕΕ L 84 της 5.4.1993, σ. 1.